Document ID: 32012R0899

REGOLAMENT TAL-KUMMISSJONI (UE) Nru 899/2012
tal-21 ta’ Settembru 2012
li jemenda l-Annessi II u III mar-Regolament (KE) Nru 396/2005 tal-Parlament Ewropew u tal-Kunsill dwar il-limiti massimi ta’ residwu għall-aċefat, l-alaklor, l-anilażin, l-ażoċiklotin, il-benfurakarb, il-butilat, il-kaptafol, il-karbaril, il-karbofuran, il-karbosulfan, il-klofenapir, il-klortaldimetil, il-klortiammid, iċ-ċiessatin, id-diażinon, id-diklobenil, id-dikofol, id-dimetipin, id-dinikonażol, id-disulfoton, il-fenitrotijon, il-flufenżin, il-furatijokarb, l-essakonażol, il-lattofen, il-mepronil, il-metamidofos, il-metopren, il-monokrotofos, il-monuron, l-ossikarbossin, l-ossidemetonmetil, il-paratjonmetil, il-forat, il-fosalon, il-proċimidon, il-profenofos, il-propaklor, il-kwinklorak, il-kwintożen, it-tolilfluwanid, it-triklorfon, it-tridemorf u t-trifluralin f’ċerti prodotti jew għalihom u li jemenda dak ir-Regolament billi jistabbilixxi l-Anness V li jinkludi valuri fissi
(Test b’relevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (KE) Nru 396/2005 tal-Parlament Ewropew u tal-Kunsill tat-23 ta’ Frar 2005 dwar il-livelli massimi ta’ residwu ta’ pestiċidi fi jew fuq ikel u għalf li joriġina minn pjanti u annimali u li jemenda d-Direttiva tal-Kunsill 91/414/KEE (1), u b’mod partikolari l-Artikolu 14(1)(a), flimkien mal-Artikolu 17 u l-Artikolu 18(1)(b) tiegħu,
Billi:
(1)
Għall-aċefat, l-ażoċiklotin, il-benfurakarb, il-kaptafol, il-karbaril, il-karbofuran, il-karbosulfan, il-klorfenapir, iċ-ċiessatin, id-diażinon, id-dikofol, id-disulfoton, il-fenitrotijon, il-furatijokarb, l-essakonażol, il-metamidofos, il-monokrotofos, l-ossidemetonmetil, il-paratijonmetil, il-forat, il-proċimidon, il-profenofos, il-kwintożen, it-tolilfluanid u t-tridemorf, il-limiti massimi ta’ residwi (MRLs) ġew stabbiliti fl-Anness II u fil-Parti B tal-Anness III mar-Regolament (KE) Nru 396/2005. Għall-alaklor, l-anilażin, il-butilat, il-klortaldimetil, il-klortiammid, id-diklobenil, id-dimetipin, id-dinikonażol, il-flufenżin, il-lattofen, il-mepronil, il-metopren, il-monuron, l-ossikarbossin, il-fosalon, il-propaklor, il-kwinklorak, it-triklorfon u t-trifluralin, il-limiti massimi tar-residwi (MRLs) ġew stabbiliti fil-Parti A tal-Anness III tar-Regolament (KE) Nru 396/2005.
(2)
L-Awtorità Ewropea dwar is-Sigurtà fl-Ikel (“l-Awtorità”) tat opinjonijiet motivati dwar l-MRLs eżistenti għad-dikofol u l-propaklor skont l-Artikolu 12(1) tar-Regolament (KE) Nru 396/2005, fejn eżaminat b’mod partikolari r-riskji għall-konsumatur u, fejn kien rilevanti, għall-annimali. Dawn l-opinjonijiet tressqu lill-Kummissjoni u lill-Istati Membri u saru disponibbli għall-pubbliku.
(3)
Fl-opinjoni tagħha tat-22 ta’ Awwissu 2011 (2) rigward id-dikofol, l-Awtorità la rrakkomandat l-inklużjoni ta’ dik is-sustanza attiva fl-Anness IV mar-Regolament (KE) Nru 396/2005, u lanqas l-inklużjoni tal-Limiti Massimi ta’ Residwi tal-Codex (CXLs) fl-Anness II ma’ dak ir-Regolament. Madankollu, is-CXLs għall-bettieħ, iż-żerriegħa tal-qoton, it-tè, il-ħops u t-tjur, kienu meqjusa aċċettabbli fir-rigward tas-sigurtà tal-konsumaturi u għalhekk ma għandhomx jitħassru mir-Regolament (KE) Nru 396/2005. L-MRLs l-oħra kollha għandhom jitnaqqsu għal-limitu rilevanti ta’ determinazzjoni (level of determination (LOD)).
(4)
Fl-opinjoni tagħha tat-28 ta’ Lulju 2011 (3) rigward il-propaklor, l-Awtorità ma tirrakkomandax l-inklużjoni ta’ dik is-sustanza attiva fl-Anness IV mar-Regolament (KE) Nru 396/2005. L-MRLs kollha għandhom għalhekk jitnaqqsu għal-LOD rilevanti.
(5)
L-awtorizzazzjonijiet kollha eżistenti għall-prodotti għall-ħarsien tal-pjanti li għandhom fihom s-sustanzi attivi msemmija fil-premessa 1 ġew revokati. Skont l-Artikolu 17 tar-Regolament (KE) Nru 396/2005, flimkien mal-Artikolu 14(1)(a) tiegħu, l-MRLs stabbiliti għal dawk is-sustanzi attivi fl-Annessi II u III għandhom għalhekk jitħassru. Dan ma għandux japplika għal dawk l-MRLs li jikkorrespondu għas-CXLs skont l-użu f’pajjiżi terzi, sakemm dawn ikunu aċċettabbli fir-rigward tas-sigurtà tal-konsumatur. Dan lanqas ma għandu japplika f’każijiet fejn l-MRLs ikunu ġew stabbiliti speċifikament bħala tolleranzi tal-importazzjoni.
(6)
Fir-rigward tal-kabaril, il-karbosulfan u l-profenofos, il-Kummissjoni Codex Alimetarius adottat is-CXLs għall-ħwawar (il-frott u tut) fid-9 ta’ Lulju 2011 (4). Dawn is-CXLs huma siguri għall-konsumaturi tal-UE u għalhekk għandhom jiddaħħlu fir-Regolament (KE) Nru 396/2005 (5).
(7)
Il-Kummissjoni kkonsultat mal-laboratorji ta’ referenza tal-Unjoni Ewropea dwar ir-residwi tal-pestiċidi, rigward il-ħtieġa li ċerti LODs jiġu adattati. Fir-rigward ta’ bosta sustanzi, dawk il-laboratorji kkonkludew li għal ċerti komoditajiet, l-iżvilupp tekniku jippermetti li jiġu stabbiliti LODs iktar baxxi. Għas-sustanzi attivi li għalihom l-MRLs kollha għandhom jitnaqqsu għal-LOD rilevanti, għandhom jiġu stabbiliti valuri fissi u jiġu elenkati fl-Anness V skont l-Artikolu 18(1)(b) tar-Regolament (KE) Nru 396/2005.
(8)
Ir-Regolament (KE) Nru 396/2005 għandu għaldaqstant jiġi emendat kif xieraq.
(9)
Biex jippermetti l-kummerċjalizzazzjoni, l-ipproċessar u l-konsum normali tal-prodotti, dan ir-Regolament għandu jipprevedi arranġament tranżitorju għal prodotti li jkunu ġew prodotti legalment qabel il-modifika tal-MRLs u li għalihom il-mudell tal-Awtorità għall-valutazzjoni tar-riskji kbar u kroniċi (6) juri li ġie ppreservat livell għoli ta’ protezzjoni tal-konsumatur.
(10)
Għandu jitħalla jgħaddi perjodu raġonevoli ta’ żmien qabel ma l-MRLs modifikati jsiru applikabbli, biex l-Istati Membri, il-pajjiżi terzi u l-operaturi tan-negozji tal-ikel jingħataw żmien biex jitħejjew biex ikunu konformi mar-rekwiżiti l-ġodda li jirriżultaw mill-modifika tal-MRLs.
(11)
L-imsieħba kummerċjali tal-Unjoni ġew ikkonsultati permezz tal-Organizzazzjoni Dinjija tal-Kummerċ dwar l-MRLs il-ġodda u l-kummenti tagħhom ġew ikkunsidrati.
(12)
Il-miżuri stipulati f’dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali u la l-Parlament Ewropew u lanqas il-Kunsill ma opponewhom,
ADOTTAT DAN IR-REGOLAMENT:
Artikolu 1
L-Annessi II u III tar-Regolament (KE) Nru 396/2005 huma emendati u l-Anness V tiegħu ġe stabbilit skont l-Anness ta’ dan ir-Regolament.
Artikolu 2
Rigward is-sustanzi attivi u l-prodotti elenkati fil-lista li ġejja, ir-Regolament (KE) Nru 396/2005 kif kien qabel ma ġie emendat permezz ta’ dan ir-Regolament, għandu jibqa’ japplika għal prodotti li ġew prodotti legalment qabel is-26 ta’ April 2013:
(1)
l-aċefat: il-prodotti kollha;
(2)
l-ażoċiklotin u ċ-ċiessatin: il-prodotti kollha;
(3)
il-benfurakarb: il-prodotti kollha;
(4)
il-karbaril: il-prodotti kollha ħlief it-tadam (frisk jew friżat), il-burdlieq, ir-ross u ż-żebbuġ tal-mejda;
(5)
il-karbosulfan: il-prodotti kollha ħlief il-karrotti (friski jew friżati), il-patata, il-bettieħ u l-ħalib;
(6)
il-klorfenapir: il-prodotti kollha;
(7)
il-klortaldimetil: il-prodotti kollha;
(8)
id-diażinon: il-prodotti kollha ħlief l-ananas (friski jew friżati), il-kaboċċi tar-ras u l-pitravi taz-zokkor (għerq);
(9)
id-diklobenil: il-prodotti kollha;
(10)
id-dikofol: il-prodotti kollha barra l-frott taċ-ċitru, it-tadam u l-għeneb tal-mejda u dak għall-għasir;
(11)
id-dimetipin: il-prodotti kollha;
(12)
id-dinikonażol: il-prodotti kollha;
(13)
id-disulfoton: il-prodotti kollha ħlief il-qamħ:
(14)
il-fenitrotijon: il-prodotti kollha;
(15)
il-furatijokarb: il-prodotti kollha ħlief il-patata u l-bettieħ;
(16)
il-metamidofos: il-prodotti kollha;
(17)
il-metopren: il-prodotti kollha;
(18)
il-monokrotofos: il-prodotti kollha;
(19)
l-ossidemetonmetil: il-prodotti kollha;
(20)
il-paratijonmetil: il-prodotti kollha;
(21)
il-forat: il-karawett;
(22)
il-fosalon: il-prodotti kollha;
(23)
il-proċimidon: il-prodotti kollha;
(24)
il-profenofos; il-prodotti kollha;
(25)
il-kwintożen: il-prodotti kollha;
(26)
it-tolilfluanid: il-prodotti kollha barra l-ħass u pjanti oħra għall-insalata inkluża l-Brassicacea;
(27)
it-triklorfon: il-prodotti kollha;
(28)
it-trifluralin: il-prodotti kollha.
Artikolu 3
Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Madankollu, għandu jibda japplika mis-26 ta’ April 2013, barra l-karbaril fil-frott u t-tut li jaqgħu taħt il-kodiċi 0820000, li jagħmel parti mill-grupp tal-ħwawar.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, il-21 ta’ Settembru 2012.

Labels: 17
20
0
3
6